Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 737

70. Árucsoport Üveg és üvegáruk Általános megjegyzések: Az „optikai üveg” kifejezés különféle típusú speciális üvegeket jelent, amelyet optikai készülékek, különösen fényképészeti, csillagászati, mikroszkópiai, navigációs, hadászati (teleszkópok stb.) laboratóriumi célú berendezések, illetve bizonyos típusú látásjavító szemüvegek gyártásához használnak. Az optikai üvegeknek széles a választéka, de általános közös jellemzőjük a nagyfokú átlátszóság és tisztaság, bár néha lehetnek színezettek abból a célból, hogy a meghatározott hullámhosszú fényt kis mértékben elnyeljék. Tökéletesen homogének, azaz buborékok és egyenetlenségek rendszerint nincsenek bennük, valamint törésmutatójuk és szórási tulajdonságaik más üvegtípusokétól eltérőek. A fából, fémből stb. készült keretbe helyezett üveglapokat úgy kell tekinteni, hogy elvesztik üveg jellegüket és más vtsz.-ok alá osztályozandók, például:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes